Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 187/14/7710	Stará Ľubovňa, 5.6.2014
EEČ : 2-59-67-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Spôsobená škoda vo výške 5,40  €  bola obvineným v plnej výške uhradená poškodenému  Pozemkovému spoločenstvu súkromných vlastníkov lesov, urbariátu a pasienkov XXXXX.

Podľa § 224 ods. 1 Trestného poriadku obvinený  XXXXX  zložil na verejnoprospešné účely sumu vo výške 20,- €, ktorú   určil štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ľubotín pod spisovou značkou ORP-137/LU-SL-2014.
Obvinený XXXXX dňa    13.03.2014 okolo 14.00. hod.  v lokalite zv. "Sokolia dolina" v katastrálnom území obce Kyjov okr. XXXXX  na parcele č. KNE-3099/102 ,  dielec 242 B, ktorá patrí do lesného pôdneho fondu, vyrúbal a  odcudzil  drevnú hmotu druhu Buk lesný  v množstve 0,18 m3 čím  Pozemkovému spoločenstvu súkromných vlastníkov lesov, urbariátu a pasienkov XXXXX spôsobil škodu v sume  5,40 Eur.

Odôvodnenie: 
	Uznesením povereného príslušníka Obvodného oddelenia PZ Ľubotín sp. zn. ORP-137/LU-SL-2014 zo dňa 27.03.2014 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie  XXXXX   pre prečin krádeže podľa § 212 ods. 2, písm. d/  Trestného zákona. 

	Uvedený prečin obvinený spáchal tak, že  dňa    13.03.2014 okolo 14.00. hod.  v lokalite zv. "Sokolia dolina" v katastrálnom území obce Kyjov okr. XXXXX  na parcele č. KNE-3099/102 ,  dielec 242 B, ktorá patrí do lesného pôdneho fondu, vyrúbal a  odcudzil  drevnú hmotu druhu Buk lesný  v množstve 0,18 m3 čím  Pozemkovému spoločenstvu súkromných vlastníkov lesov, urbariátu a pasienkov XXXXX spôsobil škodu v sume  5,40 Eur. 

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 212 ods. 2 Trestného zákona možno za prečin krádeže uložiť trest odňatia slobody až na dva roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa  30.04.2014 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu  udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinený a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 19.05.2014 uzatvoril s poškodeným dohodu o uzatvorení zmieru. 

Z uzatvorenej dohody je zrejmé, že splnomocnený zástupca poškodeného  Pozemkového spoločenstva súkromných vlastníkov lesov, urbariátu a pasienkov XXXXX , pri uzatváraní dohody vyhlásil, že voči obvinenému si neuplatňuje žiadnu škodu, pretože ju v plnej výške zaplatil a súhlasí s  uzatvorením zmieru. Ďalej zástupca poškodeného uviedol, že výrubom dreva nedošlo k ohrozeniu živočíchov alebo rastlín a nedošlo ani k ohrozeniu porastu alebo jeho narušeniu. 

Obvinený XXXXX   poukázal na verejnoprospešné účely sumu vo výške 20,- €, ktorú dňa 20.05.2014 zložil na účet Štátnej pokladnice č. účtu 7000063281/8180 . Obvinený neurčil za adresáta peňažnej sumy stanovenej pre všeobecne prospešné účely žiadnu organizáciu v zmysle § 224 ods. 1 Tr.por.. Z uvedeného dôvodu  suma 20,-  € patrí štátu na peňažnú pomoc obetiam trestnej činnosti .

Zo správy o výsledku mediácie zo dňa 03.06.2014, ako aj zo zápisnice o výsluchu obvineného vyplýva, že obvinený XXXXX  je bez pracovného pomeru, je nemajetný. Za obdobie posledných dvoch rokov bol odborom všeobecnej vnútornej správy raz priestupkovo prejednávaný za priestupok proti majetku a viackrát sa dopustil priestupku v doprave za porušenie pravidiel cestnej premávky. Podľa odpisu z registra trestov  doposiaľ nebol  súdne trestaný. 

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná. (§ 185 a nasl. Tr. por.)

JUDr. Pavol Pitoňák
prokurátor